Nariadenie Komisie (ES) č. 638/2003
z 9. apríla 2003,
ktorým sa ustanovujú podrobné pravidlá na uplatňovanie nariadenia Rady (ES) č. 2286/2002 a rozhodnutia Rady 2001/822/ES, pokiaľ ide o opatrenia uplatniteľné na dovozy ryže s pôvodom v afrických, karibských a tichomorských štátoch (štáty AKT) a zámorských krajinách a územia (ZKÚ)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou [1], naposledy zmenené a doplnené nariadením (ES) č. 411/2002 [2], a najmä na jeho článok 9 ods. 2,
so zreteľom na nariadenie Rady (ES) č. 2286/2002 z 10. decembra 2002 o opatreniach uplatniteľných na poľnohospodárske výrobky a tovar, ktoré vznikli zo spracovania poľnohospodárskych výrobkov s pôvodom v afrických, karibských a tichomorských štátoch (štáty AKT) a ktorým sa ruší nariadenie (ES) č. 1706/98 [3], a najmä na jeho článok 5,
so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území s Európskym spoločenstvom, ďalej len "rozhodnutie o ZKÚ" [4], a najmä na jeho siedmy pododsek článku 6 ods. 5 prílohy III,
keďže:
(1) nariadenie (ES) č. 2286/2002 vykonáva opatrenia pre dovozy zo štátov AKT, ktoré sa uskutočnili ako výsledok Dohody o partnerstve krajín AKT - ES podpísanej v Cotonou dňa 23. júna 2000 [5]. Článkom 1 ods. 3 príslušného nariadenia sa zavádzajú všeobecné opatrenia na zníženie colných poplatkov na výrobky uvedené v zozname v prílohe I k tomuto nariadeniu a osobitné opatrenia na zníženie colných poplatkov na určité výrobky zahrnuté pod colné kvóty uvedené v zozname v prílohe II k tomuto nariadeniu. Je vytvorené ustanovenie na ročné kvóty 125000 ton ryže, v ekvivalente lúpanej ryže, a 20000 ton zlomkovej ryže;
(2) rozhodnutím 2001/822/ES sa ustanovuje, že sústredenie pôvodu z krajín AKT/ZKÚ v zmysle článku 6 ods. 1 a ods. 5 prílohy III k príslušnému rozhodnutiu sa povoľuje na celkové ročné množstvo 160000 ton v ekvivalente lúpanej ryže na výrobky číselného znaku KN 1006. Predovšetkým sa pre ZKÚ každoročne vydajú dovozné licencie pokrývajúce 35000 ton z tohto celkového množstva a dovozné licencie na ďalších 10000 ton sa vydajú pre najmenej rozvinuté ZKÚ;
(3) na zabezpečenie toho, aby sa tieto dovozné opatrenia riadne spravovali, v jednom osobitnom texte sa ustanovia podrobné pravidlá na vydávanie dovozných licencií na ryžu s pôvodom v štátoch AKT a ZKÚ. Nariadenie Komisie (ES) č. 2603/97 zo 16. decembra 1997, ktorým sa ustanovujú podrobné vykonávacie pravidlá na dovozy ryže s pôvodom v štátoch AKT alebo v zámorských krajinách a územiach (ZKÚ) [6] by sa preto malo zrušiť;
(4) na účely správy príslušných colných kvót sa všeobecné pravidlá ustanovené v nariadení Komisie (ES) č. 1162/95 z 23. mája 1995, ktorým sa ustanovujú osobitné podrobné pravidlá na uplatňovanie systému dovozných a vývozných licencií pre obilniny a ryžu [7], naposledy zmenené a doplnené nariadením (ES) č. 2333/2002 [8], a nariadením Komisie (ES) č. 1291/2000 z 9. júna 2000, ktorým sa ustanovujú spoločné podrobné pravidlá uplatňovania systému dovozných a vývozných licencií a osvedčení s vopred stanovenou sadzbou náhrady na poľnohospodárske výrobky [9], naposledy zmenené a doplnené nariadením (ES) č. 2299/2001 [10], budú uplatňovať v prípadoch, na ktoré sa nevzťahujú osobitné pravidlá stanovené v tomto nariadení;
(5) vydávanie dovozných licencií sa rozloží počas roka na obdobia, aby sa zabezpečilo vyrovnané riadenie trhu. Opatrenia sú potrebné na prenášanie nevyužitých množstiev do ďalšieho obdobia;
(6) clo možno znížiť za podmienky, že vyvážajúce štáty AKT vyzbierajú vývozné poplatky rovnajúce sa colnej zrážke, ako to ustanovuje príloha II k nariadeniu (ES) č. 2286/2002. Ustanovia sa podrobné pravidlá preukazovania toho, že poplatky boli uhradené;
(7) dovozy musia byť kryté dovoznými licenciami vydanými na základe vývoznej licencie vydanej poverenými orgánmi štátov AKT a ZKÚ;
(8) licencie, ktoré najmenej rozvinuté ZKÚ nevyužili, sa musia sprístupniť Holandským Antilám a Arube bez toho, aby sa zabránilo možnosti ich prenesenia do ďalších období roku;
(9) na zabezpečenie riadnej správy kvót ustanovených v nariadení (ES) č. 2286/2002 a rozhodnutí 2001/822/ES sa od dovozcov bude pri žiadaní o dovoznú licenciu vyžadovať zloženie zábezpeky a budú tiež podliehať určitým ďalším požiadavkám. Kvóty sa rozložia počas celého roka a doba platnosti licencií sa špecifikuje;
(10) na umožnenie optimálneho riadenia príslušných colných kvót sa toto nariadenie uplatní od 1. apríla 2003;
(11) opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
KAPITOLA I PREDMET
Článok 1
Toto nariadenie ustanovuje podrobné pravidlá pre správu opatrení pre dovozné licencie na celkovú kvótu 160000 ton ryže, v ekvivalente lúpanej ryže, s pôvodom v štátoch AKT a zámorských krajinách a územiach (ZKÚ) v súlade s článkom 1 odsekom 3 a prílohami I a II k nariadeniu (ES) č. 2286/2002 a článkom 6 odsekom 5 prílohy III k rozhodnutiu 2001/822/ES, a na celkovú kvótu 20000 ton zlomkovej ryže s pôvodom v štátoch AKT v súlade s článkom 1 odsekom 3 a prílohou II k nariadeniu (ES) č. 2286/2002.
KAPITOLA II DOVOZY RYŽE S PÔVODOM V ŠTÁTOCH AKT
Článok 2
Dovozy ryže v rámci číselných znakov KN 10061021, 10061023, 10061025, 10061027, 10061092, 10061094, 10061096, 10061098, 100620 a 100630 do spoločenstva, s pôvodom v štátoch AKT, čerpajú pri predložení dovoznej licencie výhodu zo zníženia dovozných ciel v rámci kvóty 125000 ton ryže v ekvivalente lúpanej ryže.
Článok 3
1. Dovozné licencie, na ktoré sa vzťahuje článok 2, sa každoročne vydávajú na nasledovné tranže:
- január: | 41668 ton, |
- máj: | 41666 ton, |
- september: | 41666 ton, |
- október: | akékoľvek zostávajúce množstvá. |
2. Akékoľvek množstvá tranže nepokryté žiadosťami o licencie sa prenesú do ďalšej tranže v súlade s článkom 13.
Článok 4
Dovozy zlomkovej ryže číselného znaku KN 10064000 do spoločenstva, s pôvodom v štátoch AKT, čerpajú pri predložení dovoznej licencie výhodu zo zníženia dovozných ciel v rámci kvóty na 20000 ton.
Článok 5
1. Dovozné licencie, na ktoré sa vzťahuje článok 4, sa každoročne vydávajú na nasledovné tranže:
- január: | 10000 ton, |
- máj: | 10000 ton, |
- september: | 0 ton, |
- október: | akékoľvek zostávajúce množstvá. |
2. Akékoľvek množstvá tranže nepokryté žiadosťami o licencie sa prenesú do ďalšej tranže.
Článok 6
Zníženie cla ustanovené v prílohe II k nariadeniu (ES) č. 2286/2002 sa vzťahuje na čiastku colného poplatku stanoveného Komisiou v súlade s postupom ustanoveným v článku 4 nariadenia Komisie (ES) č. 1503/96 [11].
Článok 7
1. Zníženie cla ustanovené v prílohe II nariadenia (ES) č. 2286/2002 sa vzťahuje len na dovozy ryže, u ktorých vyvážajúca krajina vybrala vývozný poplatok vo výške rozdielu medzi colným poplatkom uplatniteľným na dovozy ryže z tretích krajín a čiastkou stanovenou podľa článku 6 tohto nariadenia.
Colným poplatkom je taký poplatok, ktorý sa uplatňuje v deň, kedy bola podaná žiadosť o licenciu.
2. Dôkaz o vybraní vývozného poplatku sa poskytne vyznačením čiastky v národnej mene a vložením jedného z nasledovných prehlásení colnými orgánmi vyvážajúcej krajiny, spolu s podpisom a pečiatkou colného úradu, v oddiele 12 vývoznej licencie v súlade so vzorom v prílohe I, ktorú vydala vyvážajúca krajina:
- Gravamen percibido a la exportación del arroz
- Særafgift, der opkræves ved eksport af ris
- Bei der Ausfuhr von Reis erhobene Sonderabgabe
- Ειδικός φόρος που εισπράττεται κατά την εξαγωγή του ρυζιού
- Special charge collected on export of rice
- Taxe spéciale perçue à l’exportation du riz
- Tassa speciale riscossa all’esportazione del riso
- Bij uitvoer van de rijst opgelegde bijzondere heffing
- Direito especial cobrado na exportaçăo do arroz
- Riisin viennin yhteydessä perittävä erityismaksu
- Särskild avgift för risexport.
3. Ak je vybraný vývozný poplatok nižší ako colná zrážka uplatnená v zmysle článku 6, zrážka sa obmedzí na vybranú čiastku.
4. Ak je vybraný vývozný poplatok v mene inej ako mene dovážajúceho členského štátu, výmenný kurz, ktorý sa použije na prepočet čiastky poplatku skutočne vybraného, je sadzba zaznamenaná na najreprezentatívnejšej menovej burze alebo burzách v tomto členskom štáte v deň stanovenia colného poplatku vopred.
Článok 8
Ako výnimka k článku 6 nariadenia (ES) č. 1162/95 a v zmysle článku 23 odseku 2 nariadenia (ES) č. 1291/2000, dovozné licencie na lúpanú, obrusovanú, poloobrusovanú a zlomkovú ryžu platia od ich skutočného dátumu vydania do konca tretieho mesiaca odo dňa vydania.
Licencie však neplatia po 31. decembri roku vydania.
KAPITOLA III DOVOZY RYŽE SO SÚSTREDENÍM PÔVODU Z KRAJÍN AKT/ZKÚ
Článok 9
Dovozy ryže do spoločenstva, s pôvodom v zámorských krajinách a územiach (ZKÚ), sa oslobodzujú od colných poplatkov pri predložení dovoznej licencie v rámci kvóty 35000 ton ryže, v ekvivalente lúpanej ryže, z čoho 25000 ton je rezervovaných pre Holandské Antily a Arubu a 10000 ton pre najmenej rozvinuté ZKÚ.
Článok 10
1. Dovozné licencie, na ktoré sa vzťahuje článok 9, sa každoročne vydávajú na nasledovné tranže, v ekvivalente lúpanej ryže:
a) Pre Holandské Antily a Arubu:
- január: | 8334 ton, |
- máj: | 8333 ton, |
- september: | 8333 ton, |
- október: | akékoľvek zostávajúce množstvá. |
b) Pre najmenej rozvinuté ZKÚ uvedené v prílohe I B k rozhodnutiu 2001/822/ES:
- január: | 3334 ton, |
- máj: | 3333 ton, |
- september: | 3333 ton, |
- október: | akékoľvek zostávajúce množstvá. |
2. Množstvá ryže v iných fázach spracovania, ako je lúpaná ryža, sa prepočítajú pomocou sadzieb ustanovených v článku 1 nariadenia Komisie č. 467/67/EHS [12].
Článok 11
1. Žiadosti o dovozné licencie musí sprevádzať originál vývoznej licencie, vyhotovený v súlade so vzorom v prílohe I, vydaný orgánmi zodpovednými za vydávanie osvedčení EUR.1.
2. Akékoľvek množstvá tranže nepokryté žiadosťami o licencie sa prenesú do ďalšej tranže.
3. Vzhľadom na októbrovú tranžu, v prípade, že žiadosti o licencie podané pre dovozy so sústredením pôvodu z krajín AKT/najmenej rozvinutých ZKÚ nepokryjú celé uvoľnené množstvo, zostávajúce množstvo možno použiť na dovoz výrobkov s pôvodom v Holandských Antilách alebo Arube.
Článok 12
Ako výnimka k článku 6 nariadenia (ES) č. 1162/95 a v zmysle článku 23 odseku 2 nariadenia (ES) č. 1291/2000, dovozné licencie na lúpanú, obrusovanú, poloobrusovanú a zlomkovú ryžu platia od ich skutočného dátumu vydania do 31. decembra roku vydania.
KAPITOLA IV SPOLOČNÉ PODROBNÉ PRAVIDLÁ
Článok 13
Žiadosti o licencie na dovoz ryže s pôvodom v štátoch AKT číselných znakov KN uvedených v zozname v článku 2 a ryže s pôvodom v ZKÚ číselného znaku KN 1006 možno podať na prenesené množstvá, ako uvádza článok 3 odsek 2
Ak žiadosti o licencie podané na dovozy s pôvodom v štátoch AKT alebo so sústredením pôvodu z krajín AKT/ZKÚ nepokrývajú všetky dostupné množstvá, zostatok októbrovej tranže uvedenej v článku 3 odseku 1 možno použiť na dovoz výrobkov s pôvodom v ZKÚ až do maximálne 160000 ton uvedených v článku 1.
Článok 14
Postup uplatniteľný na žiadosti o dovozné licencie a na licencie je ten, ktorý je ustanovený v nariadeniach (ES) č. 1162/95 a č. 1291/2000, okrem prípadov, v ktorých toto nariadenie ustanovuje inak.
Článok 15
1. Žiadosti o licencie sa podávajú príslušným orgánom v príslušnom členskom štáte počas prvých piatich pracovných dní v mesiaci zodpovedajúcom pre každú tranžu.
2. Žiadosti o licencie musia predložiť fyzické osoby alebo právnické osoby, ktoré sa aspoň v jednom z troch kalendárnych rokov predchádzajúcich dátumu predloženia žiadosti zaoberali dovozom alebo vývozom ryže a sú zapísané vo verejnom registri členského štátu.
Dôkaz o obchodnom dovážaní alebo vyvážaní sa poskytne predložením aspoň dvoch náležite potvrdených dovozných alebo vývozných licencií doručených alebo udelených žiadateľovi, alebo colných prehlásení, ak je to vhodné.
3. Žiadatelia môžu predložiť len jednu žiadosť o licenciu v tom členskom štáte, v ktorom sú zapísaní vo verejnom registri. Ak tá istá strana predloží niekoľko žiadostí v jednom alebo viacerých členských štátoch, žiadna z týchto žiadostí nie je prijateľná.
4. Žiadosti o licencie možno predložiť najviac na maximálne množstvo stanovené pre každú tranžu alebo pôvod. Avšak žiadne množstvo, o ktoré sa žiada pre každú tranžu a pôvod, neprekročí 5000 ton v ekvivalente lúpanej ryže.
Článok 16
1. Do oddielov 7 a 8 žiadostí o dovozné licencie a do licencií sa uvedie krajina proveniencie a krajina pôvodu a zaškrtne sa slovo "Áno".
2. Do oddielu 20 žiadostí o dovozné licencie žiadatelia uvedú tranžu, na ktorú podávajú svoju žiadosť. Zapíšu jednu z nasledovných poznámok:
- AKT (článok 3 odsek 1 nariadenia (ES) č. 638/2003),
- AKT zlomková ryža (článok 5 odsek 1 nariadenia (ES) č. 638/2003),
- ZKÚ (článok 10 odsek 1 písmeno a) nariadenia (ES) č. 638/2003),
- ZKÚ (článok 10 odsek 1 písmeno b) nariadenia (ES) č. 638/2003),
- AKT + ZKÚ (článok 13 nariadenia (ES) č. 638/2003).
3. Do oddielu 24 licencií sa uvedie jedna z nasledovných poznámok:
a) pri dovoze s pôvodom v štátoch AKT:
- Derecho de aduana reducido hasta la cantidad indicada en las casillas 17 y 18 del presente certificado [Reglamento (CE) n° 638/2003]
- Nedsat told op til den maengde, der er angivet i rubrik 17 og 18 i denne licens (forordning (EF) nr. 638/2003)
- Ermäßigter Zollsatz bis zu der in den Feldern 17 und 18 dieser Lizenz angegebenen Menge (Verordnung (EG) Nr. 638/2003)
- Μειωμενος δασμος μεχρι την ποσοτητα που οριζεται στα τετραγωνιδια 17 και 18 του παροντος πιοτοποιητικου [Κανονισμος (ΕΚ) αρι. 638/2003]
- Reduced duty up to the quantity indicated in Sections 17 and 18 of this licence (Regulation (EC) No 638/2003)
- Droit réduit jusqu‘à la quantité indiquée dans les cases 17 et 18 du présent certificat [Reglement (CE) n° 638/2003]
- Dazio ridotto limitatamente alla quantità indicata nelle caselle 17 e 18 del presente titolo [Regolamento (CE) n. 638/2003]
- Verminderd douanerecht voor ten hoogste de in de vakken 17 en 18 van dit certificaat vermelde hoeveelheid (Verordening (EG) nr. 638/2003)
- Direito reduzido até à quantidade indicada nas casas 17 e 18 do presente certificado [Regulamento (CE) n.o 638/2003]
- Tulli, joka on alennettu tämän todistuksen kohdissa 17 ja 18 esitettyyn määrään asti (asetus (EY) N:o 638/2003)
- Tullsatsen nedsatt upp till den mängd som anges i fält 17 och 18 i denna licens (Förordning (EG) nr 638/2003)
b) pri dovoze s pôvodom v ZKÚ:
- Exención del derecho de aduana hasta la cantidad indicada en las casillas 17 y 18 del presente certificado [Reglamento (CE) n° 638/2003]
- Toldfri op til den maengde, der er angivet i rubrik 17 og 18 i denne licens (forordning (EF) nr. 638/2003)
- Zollfrei bis zu der in den Feldern 17 und 18 dieser Lizenz angegebenen Menge (Verordnung (EG) Nr. 638/2003)
- Ατελως μεχρι την ποσοτητα που οριζεται στα τετραγωνιδια 17 και 18 του παροντος πιοτοποιητικου [Κανονισμος (ΕΚ) αρι. 638/2003]
- Exemption from customs duty up to the quantity indicated in Sections 17 and 18 of this licence (Regulation (EC) No 638/2003)
- Exemption du droit de douane jusqu‘à la quantité indiquée dans les cases 17 et 18 du présent certificat [Reglement (CE) n° 638/2003]
- Esenzione del dazio doganale limitatamente alla quantità indicata nelle caselle 17 e 18 del presente titolo [Regolamento (CE) n. 638/2003]
- Vrijgesteld van douanerecht voor ten hoogste de in de vakken 17 en 18 van dit certificaat vermelde hoeveelheid (Verordening (EG) nr. 638/2003)
- Isenção de direito aduaneiro até à quantidade indicada nas casas 17 e 18 do presente certificado [Regulamento (CE) n.o 638/2003]
- Tullivapaa tämän todistuksen kohdissa 17 ja 18 esitettyyn määrään asti (asetus (EY) N:o 638/2003)
- Tullfri upp till den mängd som anges i fält 17 och 18 i denna licens (Förordning (EG) nr 638/2003)
Článok 17
1. Do dvoch pracovných dní odo dňa ukončenia podávania žiadostí o licencie, členské štáty faxom alebo elektronickou poštou oznámia Komisii množstvá, na ktoré sa vzťahujú podané žiadosti o dovozné licencie, rozpísané podľa osemciferného číselného znaku KN na tranžu a krajinu pôvodu, číslo každej licencie a meno a adresu žiadateľa.
Oznámenia sa vyhotovia v súlade so vzorom v prílohe II, aj v prípade, že členský štát nepodal žiadne žiadosti.
2. Do 10 dní od posledného dňa pre oznámenie uvedené v odseku 1 Komisia:
a) rozhodne, do akej miery možno žiadostiam vyhovieť. Ak množstvá, o ktoré sa žiada presahujú dostupné množstvá pre príslušnú tranžu a pôvod, stanoví percento zníženia, ktoré sa uplatní na každú žiadosť;
b) stanoví dostupné množstvá pre nasledovnú tranžu.
3. Ak je množstvo, na ktoré sa má vydať licencia, po uplatnení percentuálneho zníženia uvedeného v odseku 2 písm. a) menšie ako 20 ton, žiadosť o licenciu možno stiahnuť do dvoch pracovných dní po nadobudnutí účinnosti nariadenia, ktorým sa toto percento ustanovuje. Zábezpeka sa okamžite uvoľní.
4. Do troch pracovných dní po nadobudnutí účinnosti nariadenia prijatého v zmysle odseku 2 písm. a) sa vydajú dovozné licencie na množstvá zahrnuté v žiadostiach alebo na zostatkové množstvá po uplatnení percentuálneho zníženia stanoveného v príslušnom nariadení.
Článok 18
Ako výnimka k článku 10 nariadenia (ES) č. 1162/95 je čiastka zábezpeky vyžadovaná pri predložení žiadostí o dovoznú licenciu 46 eur na tonu.
Ak je množstvo, na ktoré je dovozná licencia vydaná, nižšie ako to, o ktoré sa žiadalo, čiastka zábezpeky sa úmerne zníži.
Článok 19
Ako výnimka k článku 9 nariadenia (ES) č. 1291/2000, práva vyplývajúce z dovozných licencií nie sú prenosné.
Článok 20
Uplatňuje sa článok 35 ods. 6 nariadenia (ES) č. 1291/2000.
Článok 21
Členské štáty oznámia Komisii, faxom alebo elektronickou poštou, nasledovné informácie v súlade so vzorom uvedeným v prílohe II k tomuto nariadeniu:
a) najneskôr do dvoch pracovných dní po vydaní licencií, množstvá, rozpísané podľa osemciferného číselného znaku KN a krajiny pôvodu, na ktoré boli vydané dovozné licencie, dátum ich vydania, číslo vývoznej licencie, ak je to vhodné, číslo vydanej dovoznej licencie a meno a adresu držiteľa;
b) najneskôr do dvoch mesiacov po uplynutí doby platnosti každej licencie, množstvá skutočne uvoľnené do voľného obehu, rozpísané podľa osemciferného číselného znaku KN a krajiny pôvodu, dátum uvoľnenia do voľného obehu, číslo použitej licencie a meno a adresu držiteľa.
Tieto oznámenia sa musia vykonať aj vtedy, ak neboli vydané žiadne licencie a neuskutočnili sa žiadne dovozy.
KAPITOLA V ZRUŠENIE A ZÁVEREČNÉ USTANOVENIA
Článok 22
Týmto sa ruší nariadenie (ES) č. 2603/97.
Článok 23
Toto nariadenie nadobúda účinnosť tretí deň po jeho uverejnení v Úradnom vestníku Európskej únie.
Bude sa uplatňovať sa od 1. apríla 2003.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 9. apríla 2003